Diari Oficial de la Generalitat Valenciana


Sumari del DOGV 6071, del 04-08-2009 (2009/8916)

Resolució de 20 de juliol de 2009, de la Direcció General de Transports i Logística, per la qual s'acorda l'obertura d'un període d'informació pública en l'expedient de modificació de la concessió de transport públic regular permanent de viatgers per carretera CVA-021, Orihuela-San Javier, sol·licitada per la mercantil Autobuses La Inmaculada, SL.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8916


Data del document
:   20-07-2009

Organisme emissor
:   Conselleria d'Infraestructures i Transport

Tipus de document
:   Resolució

Resolució de 20 de juliol de 2009, de la Direcció General de Transports i Logística, per la qual s'acorda l'obertura d'un període d'informació pública en l'expedient de modificació de la concessió de transport públic regular permanent de viatgers per carretera CVA-021, Orihuela-San Javier, sol·licitada per la mercantil Autobuses La Inmaculada, SL. [2009/8916]  
Vista la sol·licitud presentada pel Sr. José Sánchez Martínez, en representació de l'empresa Autobuses La Inmaculada, SL, com a titular de la concessió del servici regular de transport públic permanent d'ús general de viatgers per carretera CVA-021, Orihuela-San Javier, per a la modificació del seu títol de concessió amb vista a crear una nova ruta entre Torremendo-Hospital de Torrevieja.   
Vista la memòria justificativa presentada pel concessionari, d'acord amb el que establixen els articles 79 i 80 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre.  
De conformitat amb les funcions atribuïdes al director general de Transports i Logística, en virtut de l'article 14 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Primer  
Sotmetre a informació pública l'expedient de modificació de la concessió, per un termini de vint dies comptadors de l'endemà de la publicació de la present resolució, perquè els interessats puguen al·legar el que consideren oportú, i puguen consultar, si volen, l'expedient en els Servicis Centrals de la Direcció General de Transports i Logística (Av. de Blasco Ibáñez, 50, 5ª planta, de València) i en el Servici Territorial de Transports d'Alacant (Av. Aguilera, 1-6ª; 03392- Alacant).  
Transcorregut el mencionat termini sense realitzar al·legacions, es considerarà que està conforme i perdrà el dret al tràmit corresponent. Això sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.  
Segon  
Remetre la present resolució al DOCV per a la publicació.  
València, 20 de juliol de 2009.- El director general de Transports i Logística: Vicente Dómine Redondo.